สวัสดีค่ะ คือช่วงนี้เราปวดหัวจี๊ดๆข้างเดียวบ่อยๆ เป็นทั้งซ้ายและขวาเลยค่ะ แต่เป็นทีละข้าง แล้วช่วงนี้เราเรียนเยอะด้วยค่ะ เกี่ยวกับการเรียนมั้ยคะ หรือเป็นอะไรอย่างอื่น เรากังวลมาก
สวัสดีค่ะ อาการปวดศีรษะจี๊ดๆเป็นข้างเดียว สลับไปซ้ายขวา อาจเกิดจาก ภาวะปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา เป็นภาวะที่พบได้บ่อยที่สุด เป็นๆหายๆได้ เมื่อได้พักจะดีขึ้น สาเหตุอื่นๆเช่นปวดไมเกรน มักปวดข้างเดียว มีคลื่นไส้ หรือว่าเป็นอาการปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง จากที่กล่าวมานึกถึงน้อยการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ สังเกตอาการอันตรายเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้แม้จะกินยาแก้ปวดแล้วก็ไม่ดีขึ้น ให้รีบไปพบแพทย์